14 1- Klippekystens Plantevækst 



Denne Vegetation af Vedplanter paa Klipperne gaar paa sine 

 Steder, navnlig i Urer, over i ægte Krat, der er dannet af de samme 

 Arter med flere andre, og i en sædvanlig Krat- eller Skovbiindsvege- 

 tation (f. Eks. ved Møllevigen paa Bornholm, paa Kullen). Krattene 

 op ad de mindre stejle Sider ved Jons Kapel og inde i Kløfterne ere 

 paa Grund af det Vand, der siver ud fra Klippen, overordentlig 

 frodige med en høj voksen og tæt Vegetation af Urter og Buske. 



De i Klipperevnerne voksende Arter, som f. Eks. den i Fig. 7 

 afbildede Matricaria, maa endnu kunne regnes med til Klippeforma- 

 tionen. Men saasnart det er mulddækkede Afsatser der er Tale om, 

 har vi med sideordnede Formationer at gøre, nærmest Græsmar- 

 kens og Krattenes. 



Paa de stejle Klipper ved Jons Kapel, Rø, Kullen osv. følge de 

 nævnte Bælter efter hverandre i smuk lodret Rækkefølge; men hvor 

 Klippekysten langsomt skraaner ud mod Havet og efterhaanden op- 

 løses i lave, sønderrevne Klippepartier, der maaske fortsættes som 

 Rev ud i Havet, der ligge Bælterne naturligvis det ene uden for det 

 andet og ere mindre tydeligt afgrænsede; ogsaa andre Forskelligheder 

 kan fremkomme. 



Saaledes er Forholdet f Eks. ved Malkværnen n. f. Neksø. Klip- 

 perne ere lave og have her ret store, svagt mod Havet skraanende 

 eller næsten vandrette Overflader, og i Havet bryder Bølgerne sig 

 ved Paalandsvind over Revene, som Billedet Fig. 8 viser. De Klipper, 

 som kan rammes af Bølgesprøjtet, ere kulsorte af Verrucaria maura; 

 nærmere Land komme de gule Toner af Placodium frem, og snart 

 dukker ogsaa Væglav op i store Masser og andre Laver, skorpe- og 

 bladformede (Buellia geographica, Parmelia saxatilis, P. omphalodes 

 m. fl.) og noget nærmere Land Ramalina scopulorum. Af andre, her 

 forefundne Arter nævner Galløe: Caloplaca ferruginea (Huds.), C. vi- 

 tellina (Ehrh.), Physcia aquila (Ach.), Ph. stellaiis(L.;, Aspicilia cinerea 

 (L.), Lecanora atra (Huds.), L. varia (Ehrh.), L. subfusca (L.), Buellia 

 petræa (Flot.), Xanthoria lychnea (Ach.), Rinodina sophodes (Ach.), 

 Lecidea lapicida (Ach.). Han mener at have bemærket, at Laverne 

 især sidde paa de Sider af Klipperne, der vende bort fra Havet, og 

 tænker sig, at dette kan sættes i Forbindelse med Isskruninger om 

 Vinteren. 



Paa en saadan Lokalitet er der større Lejlighed til Indblanding 



af sideordnede Formationer end paa de stejle Klippesider og større 



Klippeblokke. I Virkeligheden findes her følgende saadanne, der 



tillige tildels fremkomme i Rækkefølge efter Afstanden fra Havet. 



Mellem Klipperne findes, som Fig. 8 viser, smaa VandJmller, hvori 



